Մարիա Մոնֆերացի

Մարիա Մոնֆերացի (, ), Երուսաղեմի թագուհի 1205 թվականից։

Կենսագրություն 
Մարիան Կոնրադ Մոնֆերացու և Երուսաղեմի թագուհի Իոլանտայի դուստրն էր։ 1192 թվականի ապրիլի 28-ին Կոնրադը սպանվում է Տյուրոսում ասասինների կողմից։ Թագավորությանն արքա էր հարկավոր և արդեն մի քանի օր անց Իոլանտան ամուսնանում է Հենրիխ II Շամպայնցու հետ, ընդ որում, համաձայն Վիլհելմ Տյուրոսցու, արդեն հղի լինելով Մարիայով։ Մարիան ծնվում է 1192 թվականի ամռանը։

Հենրիխ II Շամպայնցին մահանում է 1197 թվականին։ Այդ ամուսնությունից Մարիայի մայրը ունենում է երեք դուստր՝ Մարիայի խորթ քույրերը։ Իոլանտայի հաջորդ (և վերջին) ամուսինն է դառնում Ամորի II-ը, ով մահանում է 1205 թվականի ապրիլի 1-ին։ Չորս օր անց մահանում է նաև Իոլանտան և Մարիան հռչակվում է Երուսաղեմի թագուհի։ Քանի որ նա անչափահաս էր, թագավորության խնամակալ է դառնում Ժան I դ'Իբելինը, Բեյրութի սենյորը, ով Մարիային քեռի էր գալիս։ Ժան I-ը գործում է շատ իմաստուն, մասնավորապես, անկարող լինելով վերադարձնել 1187 թվականին կորսված տարածքները, նա ամրապնդում էր թագավորությունը նրա ներկայիս սահամաններում, խաղաղության դաշն կնքելով Սալահ ալ-Դինի եղբայր սուլթան ալ-Ադիլ I-ի հետ։

Խնամակալությունն ավարտվում է 1209 թվականին, երբ լրանում է Մարիայի 17 տարին և ազնվականությունը սկսում է թագուհու համար հարմար ամուսնու ընտրությունը՝ նրա կարգավիճակի ամրապնդման համար։ Բարոնները խորհրդի համար դիմում են Ֆրանսիայի արքա Ֆիլիպ II Օգոստոսին և արքան որպես թագուհու ամուսին խորհուրդ է տալիս շամպայնցի Ժան դը Բրիենին։ Սակայն Ժանը հարուստ չէր և Ֆիլիպ II Օգոստոս արքան և Իննովկենտիոս III Հռոմի պապը նրան, յուրաքանչյուրը 40 000 լիվր, փոխատվություն են տրամադրում՝ հարսանիքի կազմակերպման և թագավորության անհետաձգելի խնդիրների լուծման համար։ 1210 թվականի սեպտեմբերի 4-ին կայանում է Մարիայի և Ժանի հարսանիքը, իսկ հոկտեմբերի 3-ին, Տյուրոսի տաճարում, նրանք թագադրվում են որպես Երուսաղեմի արքա և թագուհի։

Ժան դը Բրիենը շարունակում է Ժան դը Իբելինի խաղաղ քաղաքականությունը։ 1212 թվականին Մարիան ունենում է դուստր՝ Իոլանտա, ով Իզաբել II անվան տակ հետագայում դառնում է Երուսաղեմի թագուհի, սակայն շուտով մահանում է, հավանաբար ծննդաբերության տենդից։ Ժան դը Բրիենը պահպանում է թագը, սակայն միայն որպես իր դստեր խնամակալ, ով 1225 թվականին ամուսնանում է Սրբազան Հռոմեական կայսրության կայսր Ֆրիդրիխ II Հոհենշտաուֆենի հետ։

Մարիայի տոհմը ընդհատվում է 1268 թվականին՝ նրա ոչ հարազատ ծոռ Կոնրադինի (կամ Կոնրադ III Երուսաղեմցի)։ Նա մահապատժի է ենթարկվում Հարավային Իտալիայում, Կառլ Անժուացու հրամանով։ Նրա մահից հետո արքայական տիտղոսն անցնում է Մարիայի կրտսեր խորթ քույր Ալիսայի ժառանգներին։

Ընտանիք 
1210 թվականի սեպտեմբերի 14-ին Տյուրոսում Մարիան ամուսնանում է Ժան դը Բրիենի հետ, ով դառնում է նրա համակառավարիչը, Երուսաղեմի արքա 1210-1212 թվականներին, ինչպես նաև Լատինական կայսր 1231 թվականից։

Ամուսնության ընթացքում ծնվում է Իոլանտա դե Բրիենը (Իզաբելա II), Երուսաղեմի թագուհի 1212 թվականից՝ հոր խնամակալության տակ, 1225 թվականից ամուսնացած է Ֆրիդրիխ II Հոհենշտաուֆենի հետ՝ Գերմանիայի արքա (հռոմեական արքա) 1212 թվականից, Սրբազան Հռոմեական կայսրության կայսր 1220 թվականից։

Սերնդաբանություն

Գրականություն 
 Ришар, Жан. Латино-Иерусалимское королевство / Пер. с фр. А. Ю. Карачинского ; Вступ. ст. С. В. Близнюк. - СПб.: «Издательская группа Евразия», 2002. - 448 с. - 2000 экз. - ISBN 5-8071-0057-3.

Ծանոթագրություններ

Աղբյուրներ 
 KINGS OF JERUSALEM 1192-1225 (COUNTS of CHAMPAGNE)

Երուսաղեմի թագուհիներ
Մոնֆերացիներ
Կաթոլիկ միապետներ
Միջնադարյան երեխա կառավարիչներ
Հետմահու երեխաներ